***Dante's Peak*** er en amerikansk katastrofefilm fra 1997 regissert av Roger Donaldson. Hovedrollene spilles av Pierce Brosnan og Linda Hamilton. Filmen handler om den oppdiktede nordamerikanske småbyen Dante's Peak og de prøvelser befolkningen må gjennomgå når det skjer et stort vulkanutbrudd i nærheten.

Filmen ble relativt dårlig mottatt av kritikerne, men ble en moderat publikumssuksess. De høye produksjonskostnadene gjorde imidlertid at overskuddet ble noe beskjedent.

Den ble utgitt noen måneder før *Volcano*, som hadde et lignende tema. *Dante's Peak* gjorde det noe bedre på kino enn *Volcano* og ble også ansett som noe mer realistisk. Den fikk imidlertid dårligere kritikker enn *Volcano*.

Handling
--------

Dantes Peak er en liten by på nordvestkysten av USA med rundt 8000 mennesker. Byen har nettopp blitt kåret som den nest beste byen i hele USA. I kjølvannet av dette, ønsker en rik forretningsmann å etablere en bedrift i byen. Flere uregelmessigheter i byens nærliggende vulkan skaper imidlertid usikkerhet og forskeren Harry Dalton (Pierce Brosnan) tilkalles derfor for å undersøker saken. Han finner flere indikasjoner som tyder på at noe kan være i gjære nede i vulkanen. Harrys sjef Paul er imidlertid nølende med å sette byen i full beredskap, for bare en falsk alarm kan påføre byen store økonomiske skader. Harry er imidlertid sikker i sin sak, og flere indikasjoner kommer til syne når et ungt par blir funnet i hjelkokte i en varmekilde. Dermed tar Paul med seg et team til byen, og foretar ytterligere målinger av vulkanen, men finner fortsatt ingen indisier sterke nok til å overbevise.

Om filmen
---------

Den ble innspilt i Wallace i Idaho og ved Mount St. Helens. Innspillingene ble gjort sommeren 1996.

Anmelderne
Filmen ble dårlig mottatt av kritikerne, noe som gjenspeiles i at den kun har fått 28 % på Rotten Tomatoes og 43% på Metacritic. Den amerikanske filmanmelderen Roger Ebert gav den 2,5 av 4 stjerner og skrev «"Dante's Peak" is constructed about as skillfully as a disaster movie can be, and there were times when I found it working for me, sort of. But hasn't this genre pretty much been played out to the point of exhaustion?». Den fikk best mottakesle av anmelderne i Chicago Reader og Washington Post, mens den fikk heller hard medfart av Newsweek, San Francisco Examiner og L.A. Weekly.

Dagbladets anmelder gav den terningkast to og skrev: «Når *Dantes Peak* ikke helt treffer, skyldes det en uvanlig klisjéfylt dialog og en lettbeint historie, som aldri bringer oss i kontakt med det menneskelige drama i lavamassene». VG gav den terningkast tre, mens Aftenposten gav den terningkast fire. Nettstedet CINERAMA gav den terningkast tre i 2001 og skrev: «Hadde det aldri før vært laget noe som lignet på denne filmen, hadde saken vært en helt annen. Men slik det er nå, har den svært lite å by på som allmennheten allerede ikke har sett. Det er mange fine spesialeffekter å se. En del av dem ser nokså ekte ut, mens andre umulig kan forveksles med the real deal – iallfall ikke hvis du har sett et par dokumentarer om vulkaner på Discovery».

Publikum
Den innbrakte $178 millioner på verdensbasis, hvorav $67 millioner i USA. Den havnet på 18.-plass over de mest innbringende filmene på verdensbasis i 1997 og på 22.-plass i USA. Produksjonskostnadene var på $116 millioner.

Priser
Den vant to Young Artist Award (Jeremy Foley og Jamie Renée Smith), en Blockbuster Entertainment Award (Hamilton) og en ASCAP Award (Top Box Office Films).

Rollebesetning
--------------

* Pierce Brosnan : Dr. Harry Dalton
* Linda Hamilton : Rachel Wando
* Jamie Renée Smith : Lauren Wando
* Jeremy Foley : Graham Wando
* Elizabeth Hoffman : Ruth
* Charles Hallahan : Dr. Paul Dreyfus
* Grant Heslov : Greg
* Kirk Trutner : Terry
* Arabella Field : Nancy
* Tzi Ma : Stan
* Brian Reddy : Les Worrell
* Lee Garlington : Dr. Jane Fox
* Bill Bolender : Sheriff Turner

Referanser
----------

1. ↑  Boxofficemojo - 1997 DOMESTIC GROSSES
2. ↑  IMDb news
3. ↑  Rotten Tomatoes - Volcano
4. ↑  «Dante's Peak - Rotten Tomatoes». *www.rottentomatoes.com* **(engelsk)**. 7. februar 1997. Besøkt 17. september 2023.
5. ↑  Metacritic
6. ↑  «Ebert, Roger». Arkivert fra originalen 8. juni 2012. Besøkt 27. januar 2012.
7. ↑  Metacritic - Critic reviews
8. ↑  Dagbladet – Lava for hele familien
9. ↑  Filmfront
10. ↑  «CINERAMA (2.7.2001)». Arkivert fra originalen 23. november 2012. Besøkt 28. januar 2012.
11. ↑  Boxofficemojo
12. ↑  IMDb awards

Eksterne lenker
---------------

* (en) *Dante's Peak* på Internet Movie Database Rediger på Wikidata

* (no) *Dante's Peak* hos Filmfront Rediger på Wikidata

* (sv) *Dante's Peak* i Svensk Filmdatabas Rediger på Wikidata

* (da) *Dante's Peak* i Danmark Nationale Filminstitut Rediger på Wikidata

* (en) *Dante's Peak* på AllMovie Rediger på Wikidata

* (fr) *Dante's Peak* på Allociné Rediger på Wikidata

* (nl) *Dante's Peak* på MovieMeter Rediger på Wikidata

* (en) *Dante's Peak* på Turner Classic Movies Rediger på Wikidata

* (en) *Dante's Peak* på American Film Institute Rediger på Wikidata

* (en) *Dante's Peak* på Rotten Tomatoes Rediger på Wikidata

Portal: Film